শ্রীধর রেড্ডি

ডঃ শ্রীধর রেড্ডি অরুমাল্লা ভারতীয় দন্তচিকিৎসক এবং একজন সমাজকর্মী । তিনি শ্রী কৃষ্ণ চৈতন্য বিদ্যবিহার স্ট্রিট চিলড্রেন ট্রাস্টের চেয়ারম্যান , যা একটি বেসরকারি সংস্থা ।তিনি এবং তার দল এতিম ও  সুবিধাবঞ্চিত শিশুদের পুনর্বাসনে কাজ করেছেন।  

 প্রারম্ভিক জীবন 
শ্রীধর রেড্ডি ১৯৬৭ সালের ২১ ডিসেম্বর হায়দ্রাবাদে পিতা ভেমানা রেড্ডি এবং মাতা লক্ষ্মী রাজ্যমের ঘরে জন্মগ্রহণ করেন।হায়দ্রাবাদের সরকারি ডেন্টাল কলেজ থেকে তিনি বিডিএস ডিগ্রি অর্জন করেন এবং ১৯৯২ সালে দাভানগরের বাপুজি ডেন্টাল কলেজ থেকে ডেন্টাল সার্জারিতে মাস্টার্স ডিগ্রি অর্জন করেন।   তাছাড়া তিনি টুমকুরের সিদ্ধার্থ ডেন্টাল কলেজে দুই বছর কাজ করেন।

 কর্মজীবন 
শ্রীধর রেড্ডি পেশায় একজন দন্তচিকিৎসক। কর্মজীবনের শুরুতে তিনি ম্যাক্সিলোফেসিয়াল সার্জন ড. সি. চনশেখরনের অধীনে এক বছর বিনা বেতনে সম্মানসূচকভাবে কাজ করেন। পরবর্তীতে ১৯৯৫ সালে তিনি নিজস্ব ক্লিনিক 'শ্রীধর সুপার স্পেশালিটি ডেন্টাল ক্লিনিক' প্রতিষ্ঠা করেন। 

২০০৬ সালে তিনি একটি মাল্টিস্পেশালিটি ডেন্টাল হাসপাতাল “ড. শ্রীধর ইন্টারন্যাশনাল ডেন্টাল হাসপাতাল অ্যান্ড রিসার্চ সেন্টার” প্রতিষ্ঠা করেন। তৎকালীন মুখ্যমন্ত্রী ওয়াই. এস. রাজশেখর রেড্ডি হাসপাতালটির উদ্বোধন করেন। 

তিনি কৃষ্ণা জেলার ইন্ডিয়ান রেড ক্রস সোসাইটির চেয়ারম্যানের পদেও অধিষ্ঠিত। 

 সামাজিক নীতি 

 শ্রীধর রেড্ডি একটি ভ্রাম্যমাণ ডেন্টাল সেবা পরিচালনা করেন, যার মাধ্যমে সরকারি বিদ্যালয়ের শিশুদের পাশাপাশি অনাথ ও পথশিশুদের জন্য বিনামূল্যে ডেন্টাল ক্যাম্প আয়োজন করা হয়। 
 তার এনজিও,এসকেসিভি চিলড্রেনস হোম,তিনটি ক্যাম্পাসে পরিচালিত হয়।[১] এসকেসিভি বিজয়ওয়াড়ায় রেলওয়ে চাইল্ডলাইন প্রকল্প পরিচালনা করছে। রেলওয়ে স্টেশন থেকে উদ্ধার করা শিশুদের কাউন্সেলিং, শিক্ষা এবং বৃত্তিমূলক দক্ষতা প্রদান করে তাদের যত্ন নেওয়া হয়।। 

 পেশাগত সাফল্য 

 তিনি ভারতে রেডিওভিসিওগ্রাফি, ইনট্রাওরাল ক্যামেরা, মাল্টিপারপাস লেজার ট্রিটমেন্ট এবং ব্লু ক্যাম প্রযুক্তি পরিচয় করিয়েছেন।। 
 ঈনাডু সুখিভাভা প্রোগ্রামের আওতায় তিনি ঠোটকাটা শিশুদের জন্য বিনামূল্যে সার্জারি পরিচালনা করেছেন।। 
 তিনি ভারতের জার্নাল অব ম্যাক্সিলোফেসিয়াল অ্যান্ড অরাল সার্জন দ্বারা স্বীকৃতি লাভ করেন। 

 সামাজিক সেবা 
২০০৯ সালে, শ্রীধর রেড্ডি কৃষ্ণা নদীর বন্যার সময় পরিবারগুলোর জন্য ত্রাণ কার্যক্রম সম্প্রসারণ করেন।[১] তাঁর দল হুদহুদ ঘূর্ণিঝড়ের ক্ষতিগ্রস্তদের জন্য খাদ্য এবং নিত্যপ্রয়োজনীয় জিনিস সরবরাহ করে এবং কৃষ্ণা নদীর এডলাঙ্কা নামক দ্বীপগ্রামে একটি সড়কপথ নির্মাণ করে।

বিষয়শ্রেণী:জীবিত ব্যক্তি
বিষয়শ্রেণী:১৯৬৭-এ জন্ম